ටෙරාකොටා හමුදා සෙබළු ගෙල වටා සළු පැළඳියේ සන්නාහයෙන් සිදුවිය හැකි අනතුරුවලින් ගෙල පෙදෙස ආරක්ෂා කරගැනීමටත්, ගෙල පෙදෙස උණුසුම්ව තබා ගැනීමටත්ය. මුළු චීනයෙන්ම මේ කරපටිය ඇන්දේ ක්වින් සි හුවාන්ගේ හමුදාවේ සෙබළු පමණකැයි කියති. මන්ද අධිරාජයාගේ සෙබළු හැරුණුවිට එකල චීනයේ වෙනත් කිසිදු පන්තියක ජනයා මෙවැනි කරපටියක් පැළඳි බවට සාධක හමු නොවේ. චීනයේ පමණක් නොව ඉපැරණි රෝමයේ ට්‍රෙජාන් කුළුණේද නොයෙක් විලාසිතාවල කරපටි පැළඳ සිටින රෝම සෙබළුන්ගේ පිළිරූ දක්නට ලැබේ. ට්‍රෙජාන් අධිරාජයාගේ පාලන සමය ක්‍රිස්තු වර්ෂ 117න් නිමාවූ අතර රෝම අධිරාජයේ ශ්‍රේෂ්ටම ව්‍යාප්තිය සිදුවූයේ මොහු අතිනි. ට්‍රෙජාන් අධිරාජයා හමුදාවන් හැසිරවීමේ මනා හැකියාවක් තිබූ දක්ෂයෙකු ලෙස ඉතිහාසය විසින් හඳුන්වනු ලබයි. ඔහුගේ ඩාසියා හමුදා ජයග්‍රහණය සිහි කිරීම පිණිස ක්‍රිස්තු වර්ෂ 113 දී පමණ ට්‍රෙජාන් මාබල් කුළුණ ඉදිකරන ලදී. නොයෙක් විලාසිතාවල කරපටි පැළඳ සිටින රෝම සෙබළුන්ගේ රූප දක්නට ලැබෙන්නේ මෙහිය. නමුත් එවකට රෝමයේ විසූ වෙනත් සෙබළු විසින් මෙබඳු කරපටි පැළැඳි බවට සාධක හමු නොවේ. ඒ අනුව කළ හැකි නිගමනය නම්, සුවිශේෂී සටන්කරුවන්ට ගරු කිරීම් වස් මෙම කරපටි පැළැන්දවූ බවය.
ගෙල වටා සළු පැළදියේ කව්ද?
ටෙරාකොටා හමුදා සෙබළු